સામાન્ય પરિવારના સભ્યો પર હુમલો કરનારા વ્યાજખોરો પૈકીના ભૂપતસિંહે તાજેતરમાં જ મુખ્યમંત્રી વિજયભાઇ રૂપાણીનું જાહેરમાં સન્માન કરતાં તેના ફોટાને લઇને પણ જોરદાર વિવાદ સર્જાયો હતો અને તેના કારણે સરકાર પર આરોપીઓ વિરૂધ્ધ કોઇ કાર્યવાહી નહી થતી હોવાનો આક્ષેપ વહેતો થયો હતો, જેને લઇ દબાણ વધતાં આખરે સાણંદ પોલીસ હરકતમાં આવી હતી અને આજે પોલીસે ઉપરોકત પાંચેય આરોપીઓને સાણંદ અને તેની આસપાસના વિસ્તારમાંથી ઝડપી લીધા હતા.